stanford-oval/wikipedia huggingface dataset:
אגדז
היסטוריה

אגדז נוסדה במאה ה-11 על ידי בני שבט האוסה, שהגיעו לאתר מהדרום ונסמכו על מעיינות הנובעים למרגלות הרי אייר. ההאוסה פיתחו סגנון אדריכלות ייחודי שהתבסס על שימוש בלבני בוץ שנוצקו מחומרים מקומיים. הברברים והטוארג שנושבו באתר לאחרי ההאוסה, המשיכו ועשו שימוש בסגנון זה ואף פיתחו אותו.
בראשית המאה ה-15 הקימו הברברים את סולטנות אייר, אשר השתלטה על דרכי המסחר בדרום-מזרח הסהרה ועל אלה המקשרות אותו אל המגרב, ואגדז הייתה לבירתה. הסולטנות צברה עוצמה בראשית המאה ה-16, ובאגדז הוקמו מבנים חילוניים ודתיים מפוארים, דוגמת המסגד הגדול המתגאה במינרה הבוץ הגבוה בעולם, ואשר מתנשא לגובה של 27 מטרים. העיר סבלה פעמים רבות מיחסי יריבות בין סולטנות אייר ואימפריית סונגהאי, וכן ממאבקים בין שבטי טוארג יריבים, אשר הגיעו לשיאם במאה ה-19. כתוצאה מכך נפגעו גם חלק מהמבנים החשובים בעיר.
ב-1904 השתלטו הצרפתים על העיר, וסולטנות אייר התחזקה לאחר שביססה את עצמה ככוח מתווך בין השבטים הנוודים באזור וכמגנת חיי המסחר. כאשר זכתה ניז'ר בעצמאותה בשנת 1960, המשיכה סולטנות אייר להתקיים, ושימרה את כוחה החברתי והפוליטי באזור, וגם כיום היא נחשבת לכוח ממתן ולסמכות מוסרית. בשנות ה-80 של המאה ה-20 החלה כריית אורניום בסהרה, ואגדז זכתה לתנופה מחודשת, בין היתר, בזכות חיבורה למערכת הכבישים. במרד הטוארג השני שפרץ בשנת 2007, סבלה העיר מפרצי אלימות ומהגירת אוכלוסייה בהיקף של אלפי בני אדם אליה. העיר הושמה תחת משטר צבאי ותנועת התיירות אליה פסקה, עד סופו של המרד בשנת 2009.
אוכלוסייה

אוכלוסיית העיר אשר מנתה בשנת 2012 118,244 תושבים, היא תוצר של כור היתוך בין "אנשי הסולטאן" לבין סוחרים זרים, בעיקר ממוצא ערבי. "אנשי הסולטאן" המהווים את הקבוצה האתנית הגדולה בעיר, כוללים את בני משפחת הסולטאן, ואת צאצאיהם של בני הטוארג המקושרים ישירות אל הסולטנות ותולדותיה. בקבוצה זו נמנים גם עבדיהם של הטוארג. קבוצה אתנית זו מרכזת בידיה את מירב הכוח המסחרי והכלכלי, ובכלל זה, את ארגון השוקים, ניהול הרבעים ועוד.
המצעד השנתי הטקסי שעורך הסולטאן, ממשיך ומסמל את קיומו של מוסד הסולטנות, ויחד עם הסולטאן משתתפים בו גם סגניו ובכירי הממסד. המצעד מתחיל בארמון הסולטאן, ליד המסגד הגדול, ועובד דרך מספר אתרים בהם נושא הסולטאן דברים באוזני התושבים, ומדגיש את יתרונות השלום, הביטחון האישי והשגשוג שמבטיחה הסולטנות.
מבנה העיר ואתריה > מתאר העיר

במרכזה של העיר שוכן הרובע העתיק, ובו 11 שכונות תחומות המנציחות את ראשית התיישבות בני הטוארג באתר, בהתאם לשבט שנאחז בכל אחת מהן, עיסוקם של תושביו (לדוגמה כדרים או משרתים), או בהתאם לייעודו (רובע הביצורים והארמון, רובע השיירות, רובע השוק וכיוצ"ב). שכונות אלה ממשיכות ומשמשות גם כיום כיחידות מנהליות.
ציר היסטורי מרכזי חוצה את העיר מדרום לצפון ומחלק אותה לשני חלקים. בעיר כיכרות רבות, והגדולות שבהן שימשו לצרכים מסחריים או לחניית גמלים. כיכרות אחרות שימשו לחתונות ולחגיגות, או לעריכת מפגשים חברתיים ומשחקים מסורתיים. הכיכרות בהיקפה של העיר שימשו כמאגרי מים זמניים בעונות הגשומות.
מבנה העיר ואתריה > הבית המסורתי

בעיר העתיקה מבנים עתיקים מסורתיים רבים הערוכים סביב חצר פנימית, והמוקדמים שבהם הם מהמאה ה-15 או ה-16. גובהם של מבנים אלה הנושאים גגות מדורגים, נע בין 3–6 מטרים והם עשויים מקומה בודדת או שתיים. כאמצעי להגנה מפני השמש, אין כמעט פתחים בחזיתות המבנים. לעיתים קרובות הותקנו ספסלים עשויים אדמה משני צדדיה של הדלת הראשית, או שנבנה "דיקלי", מעין מושב המשמש גם להגנת בסיס המבנה מפני שחיקה. החזית סביב דלת הכניסה הראשית למבנה מעוטרת, דבר המהווה, יחד עם מבלטים המקרינים החוצה מהמבנים, את מאפייניו העיקריים של הסגנון המקומי. חומר הבנייה העיקרי הוא אדמה חרסיתית, אשר עוצב ללבני בוץ בצורת חרוט בעבר וכיום בדרך כלל בצורת מלבן. בין הלבנים מונחת שכבת מלט העשוי גם הוא מאדמה, והקירות מטוייחים בטיח על בסיס אדמה. גזעי דום מצרי או דקלים תומכים בגג, הבנוי גם הוא מאותה אדמה חרסיתית, ובמבנים נעשה שימוש בקשתות העשויות גם הן מאדמה.
בכניסה לבית המסורתי שוכן אולם כניסה המשמש לאירוח, בישול ופעילויות הקשורות בהכנת המזון, וכן לייצור ומכירת פריטי אמנות. חדרי המבנה פונים אל החצר המרכזית המשמשת כמקור לתאורה ולאוורור לכל חלקי הבית, וממנה ניתן לעלות אל הקומה השנייה, אם זו קיימת, או אל המרפסת. החדרים מעוטרים בדוגמאות גאומטריות.
מבנה העיר ואתריה > ארמון הסולטאן

הארמון ששטחו 12 דונם, הוקם במאה ה-15, כאשר הסולטאן התיישב בעיר, והוא נמצא עדיין בשימוש, הן כמקום מגורי הסולטאן ובני משפחתו והן כמושב השלטון. בארמון מבנים רבים הערוכים סביב חצרות פנימיות, והוא מוגן על ידי חומה היקפית שבה שני שערים - האחד עבור שימוש שוטף והאחד שמור לתהלוכות. בצידו הדרומי של הארמון מוביל מעבר מיוחד השמור לסולטאן אל המסגד הגדול.
מבנה העיר ואתריה > המסגד הגדול

המסגד הגדול הוקם בראשית המאה ה-16 והוא עדיין משמש לתפילות יום השישי. המסגד ניכר במינרה שלו, הבנוי בצורת פירמידה קטומה מלבנות בוץ, ובתוכו מדרגות לולייניות. בקירותיו קבועות קורות עץ הבולטות כלפי חוץ המשמשות כפיגומים קבועים וכן לשם בידוד. המינרה מתנשא לגובה של 27 מטרים, ונחשב למינרה הבוץ הגבוה בעולם. הוא נבנה מחדש במאה ה-19, והוא מטוייח באופן קבוע בידי "הבנאי הראשי" (מע'לאמי - "המלומד"), בפיקוחו הישיר של הסולטאן ובסיוע סטודנטים מהמדרסות הדתיות בעיר. המסגד משתרע על פני שטח של 5.6 דונם, וסביבו חומה. בשטח זה שוכנים שני אולמות תפילה מהמאה ה-19 וה-20, מבנה קבר, חצרות פנימיות ושטחי קבורה.
מבנה העיר ואתריה > מבנים חשובים אחרים

ברובע העתיק שני מסגדים נוספים מהמאה ה-16 - מסגד טנדה (Tendé) ומסגד אבוואז'ה (Abawagé) שעדיין נמצא בשימוש. לשני מסגדים אלה אין מינרה.
בית הקאדי - מבנה מהמאה ה-19 שלו אולם כניסה גדול הפתוח אל החוץ והמשמש לדיונים משפטיים.
ארמון אנסטפידט (Palais Anastafidet) מראשית המאה ה-20, מייצג את הנהגת חלק משבטי הטוארג שעסק בארגון שיירות הסחר. בארמון כעשרים חדרים ומספר חצרות פנימיות, הערוכים סביב אולם קבלת פנים גדול.
בית האופה ("בית סידי קא" - Sidi Kâ) משנת 1917 מעוטר בעושר רב המייצג עירוב תרבותי.
בארמונו הקודם של סולטאן אלמומין (Almoumine) עדיין מתגוררים צאצאיו, ובו שוהות כלותיו לעתיד של הסולטאן.
מלון אייר (Hôtel de l’Aïr) - ארמון שנבנה ב-1917 עבור מנהיג המרד נגד הצרפתים, והפך לימים למלון.
המסגד הגדול באגדז
חזית מבנה מעוטרת בעיר
בנין בעיר. משני צידי הדלת הותקנו ספסלים וחזיתו מעוטרת
שוק בעיר
ראו גם

המסגד הגדול של ג'נה
קבר אסקיה
אזור העיר
О (כתב קירילי)

ערך זה עוסק באות באלפבית הקירילי. אם התכוונתם לאות באלפבית הלטיני, ראו .
| О о |
| --- | --- | --- | --- | --- | --- | --- | --- | --- |

האלפבית הקירילי
| А | Б | В | Г | Д | Е | Ж | З |  |
| И | Й | К | Л | М | Н | О | П |  |
| Р | С | Т | У | Ф | Х | Ц | Ч |  |
| Ш | Щ | Ъ | Ы | Ь | Э | Ю | Я |  |
אותיות סלאביות נוספות
| А́ | А̀ | А̄ | Ӓ | Ґ | Ђ | Ѓ | Е́ |  |
| Ѐ | Е̄ | Ё | Є | З́ | Ѕ | І | Ї |  |
| И́ | Ѝ | Ӣ | Ј | Љ | Њ | О́ | О̀ |  |
| Ō | С́ | Ћ | Ќ | У́ | Ӯ | Ў | Џ |  |
אותיות שאינן סלאביות
| Ӑ | А̊ | А̃ | Ӓ̄ | Ӕ | Ә | Ә́ | Ә̃ |  |
| Ӛ | В̌ | Ғ | Г̑ | Г̣ | Г̌ | Ҕ | Ӻ |  |
| Ғ̌ | Ӷ | Д̣ | Д̆ | Ӗ | Е̃ | Ё̄ | Є̈ |  |
| Ӂ | Җ | Ӝ | Ҙ | Ӟ | З̌ | З̱ | З̣ |  |
| Ԑ | Ԑ̈ | Ӡ | И̃ | Ҋ | Ӥ | Қ | Ӄ |  |
| Ҡ | Ҟ | Ҝ | К̣ | Ԛ | Ӆ | Ԯ | Ԓ |  |
| Ӎ | Ӊ | Ң | Ԩ | Ӈ | Ҥ | О̆ | О̂ |  |
| О̃ | Ӧ | Ӧ̄ | Ө | Ө̄ | Ө́ | Ө̆ | Ӫ |  |
| Ҩ | Ԥ | Р̌ | Ҏ | Ҫ | С̣ | С̱ | Т̌ |  |
| Т̣ | Ҭ | У̃ | Ӱ | Ӱ́ | Ӳ | Ү | Ү́ |  |
| Ұ | Х̣ | Х̱ | Х̮ | Х̑ | Ҳ | Ӽ | Ӿ |  |
| Һ | Һ̈ | Ԧ | Ҵ | Ҷ | Ӵ | Ӌ | Ҹ |  |
| Ҽ | Ҿ | Ы̆ | Ы̄ | Ӹ | Ҍ | Э̆ | Э̄ |  |
| Э̇ | Ӭ | Ӭ́ | Ӭ̄ | Ю̆ | Ю̈ | Ю̈́ | Ю̄ |  |
| Я̆ | Я̄ | Я̈ | Ԝ | Ӏ |  |  |  |  |
אותיות ארכאיות
| Ꙁ | Ꙃ | Ꙅ | Ꙇ | Ꙉ | Ҁ | Ѻ | Ѹ |  |
| Ꙋ | Ѡ | Ѽ | Ꙍ | Ѿ | Ꙏ | Ѣ | Ꙑ |  |
| Ꙓ | Ꙕ | Ꙗ | Ѥ | Ѧ | Ꙙ | Ѫ | Ꙛ |  |
| Ѩ | Ꙝ | Ѭ | Ѯ | Ѱ | Ѳ | Ѵ | Ѷ |  |
| Ԙ | Ꙟ | Ꙡ | Ꙣ | Ꙥ | Ꙧ | Ꙩ | Ꙫ |  |
| Ꙭ | ꙮ | Ꚙ | Ꚛ | Ԁ | Ԕ | Ԗ | Ԡ |  |
| Ԣ | Ҧ | Ꚋ | Ꚁ | Ꚅ | Ꚍ | Ꚕ | Ꚏ |  |
| Ꚗ | Ꚃ | Ԃ | Ԅ | Ԉ | Ԋ | Ԍ | Ԏ |  |
| Ԇ | Ꚑ | Ꚉ | Ꚇ | Ꚓ | Ԟ | Ԫ | Ԭ |  |
| Г̧ | Г̄ |  |  |  |  |  |  |  |
מקלדת עם אותיות קיריליות, בגלל הדמיון הרב שבין האות 'О' לספרה '0', הושמטה לעיתים הספרה 0 מן המקלדת והשתמשו באות О במקום.
אוֹ היא אות באלפבית הקירילי שמקורה הוא האות היוונית אומיקרון וצורתה זהה לה, וכן גם לאות הלטינית O בשתי צורותיה. האות מייצגת את התנועה /o/, וערכה המספרי הוא 70. ניתן לומר שהאות היא מקבילה לאות עין העברית, למרות ההגייה השונה, זאת מאחר שהמקור שלה באות היוונית שהתפתחה מהאות עין הפיניקית.
הגיית האות О
ראו גם

האות היוונית אומיקרון
האות הלטינית או
Starring Role

| --- | --- |
 שיר בביצוע מרינה אנד דה דיימונדס
 מתוך האלבום Electra Heart
 יצא לאור:  27 באפריל 2012
 שפה:  אנגלית
 אורך:  3:26
 חברת תקליטים:  אטלנטיק • 679
 כתיבה:  מרינה דיאמנדיס, גרג קורסטין
 הפקה:  קורסטין
 
Starring Role (בעברית: תפקיד ראשי) הוא שיר שהוקלט על ידי הזמרת-יוצרת הוולשית מרינה. השיר יצא לאור ב-27 באפריל 2012, על ידי חברות התקליטים אטלנטיק רקורדס ו-679 Artists, לצד שאר הרצועות מאלבום האולפן השני שלה, Electra Heart.
רקע והוצאה

"Starring Role" הוא הרצועה החמישית ב-Electra Heart. השיר נכתב על ידי דיאמנדיס וגרג קורסטין, והופק על ידי האחרון. דיאמנדיס הקליטה את השיר באולפן Echo שבלוס אנג'לס. ב-5 באפריל, העלתה מרינה לטוויטר שלה סרטון שלה, המסביר את חשיבות השיר באלבום. דיאמנדיס כתבה את השיר על מאהב לשעבר שסירב להיות עצמו בשבילה. בשיר, שרה מרינה על כך שהיא רוצה להיות "מספר אחת" בלבו. השיר נכתב על ידי דיאמנדיס וגרג קורסטין, והופק על ידי האחרון. דיאמנדיס הקליטה את השיר באולפן Echo שבלוס אנג'לס.
בראיון "Track By Track", במהלך שבוע ההוצאה של Electra Heart, הסבירה דיאמנדיס על השיר:
"'Starring Role' היה שיר פורץ דרך עבורי, כיוון שהיה לאחד מהראשונים שכתבתי לאלבום החדש, והוא סימן את הכיוון אליו אני הלכתי מבחינה ווקטלית."
בסמוך לצאתו, עלה השיר לרשת הזרמת המדיה ספוטיפיי, תוך שצבר למעלה מ-35 מיליון השמעות.
גרסה אקוסטית

ב-23 באפריל, ארבעה ימים לפני צאת האלבום, העלתה דיאמנדיס גרסה אקוסטית של השיר לחשבון היוטיוב שלה.
גרסאות כיסוי

ב-24 ביוני 2013 העלתה הזמרת-יוצרת האמריקאית מלאני מרטינז גרסת כיסוי של השיר לחשבון היוטיוב שלה. מרטינז אף ביצעה את השיר מספר פעמים בהופעות חיות.
קרדיטים > הקלטה

מקום הקלטה – אולפני Echo, לוס אנג'לס
קרדיטים > אנשי צוות

מרינה דיאמנדיס – שירה, כתיבה, קלידים
גרג קורסטין – כתיבה, הפקה, קלידים, הנדסה, פסנתר תכנות
ג'סי שטקין – הנדסה
ג'ון היינס – הנדסה
טים רוברטס – עוזר הנדסה
פיל סיפורד – עוזר הנדסה
סרבן גניאה – מיקסינג
הערות שוליים

1 2 3 4  "MARINA – Starring Role" (באנגלית). נבדק ב-2022-04-26.
↑  "Love + Fear – Marina". Youtube. 1 במאי 2012. נבדק ב-26 באפריל 2022. {{cite web}}:  (עזרה)
↑  Electra Heart, נבדק ב-2022-04-26
↑   MARINA AND THE DIAMONDS - Starring Role [Acoustic], סרטון  באתר יוטיוב (אורך: 3:55)
↑  Lowe, Nick (24 ביוני 2013). "Starring Role - Marina And The Diamonds Cover". Youtube. ארכיון מ-4 באוקטובר 2014. נבדק ב-26 באפריל 2022. {{cite news}}:  (עזרה)
↑   Melanie Martinez performing "Starring Role" at Webster Hall, סרטון  באתר יוטיוב (אורך: 4:19)
| מרינה דיאמנדיס |
| --- | --- | --- |
| דיסקוגרפיה • פרסים ומועמדויות • שירים | דיסקוגרפיה • פרסים ומועמדויות • שירים |  |
| אלבומי אולפן | The Family Jewels • Electra Heart • Froot • Love + Fear • Ancient Dreams in a Modern Land |  |
| מיני-אלבומים | Mermaid vs Sailor • The Crown Jewels • iTunes Festival: London 2009 • The American Jewels • iTunes Festival: London 2010 • Froot Acoustic • Love + Fear (Acoustic) |  |
| סיבובי הופעות | The Family Jewels Tour • The Lonely Hearts Club Tour • Neon Nature Tour • Love + Fear Tour • Ancient Dreams in a Modern Land Tour |  |
| מרינה דיאמנדיס – שירים |
| --- | --- | --- |
| The Family Jewels | "Obsessions" • "Mowgli's Road" • "Hollywood" • "I Am Not a Robot" • "Oh No!" • "Shampain" |  |
| Electra Heart | "Bubblegum Bitch" • "Primadonna" • "Starring Role" • "Power & Control" • "Teen Idle" • "Radioactive" • "How to Be a Heartbreaker" |  |
| Froot | "Froot" • "Happy" • "I'm a Ruin" • "Forget" • "Blue" • "Immortal" |  |
| Love + Fear | "Handmade Heaven" • "Superstar" • Orange Trees" • To Be Human" • "Karma" |  |
| Ancient Dreams in a Modern Land | "Man's World" • "Purge the Poison" • "Ancient Dreams in a Modern Land" • "Venus Fly Trap" • "Happy Loner" |  |
| שיתופי פעולה | "Disconnect" • "Baby" |  |
| שירי פסקולים | "About Love" |  |
אגודת היוצרים, המלחינים והמעבדים המוזיקליים

|  נתונים כלליים |
| --- | --- |
 תקופת הפעילות:  1851–הווה (כ־173 שנים) 
 חברות בנות:  SDRM 
 מיקום המטה:  ניי-סיר-סן 
 יו"ר:  Bruno Lion 
  
 www.sacem.fr
 
חזית רחוב שפטל 10 בפריז, המטה הראשון של ארגון SACEM
אגודת היוצרים, המלחינים והמעבדים המוזיקליים (בצרפתית: Société des auteurs, compositeurs et éditeurs de musique או בשם המקוצר SACEM) הוא ארגון מקצועי ללא מטרת רווח צרפתי לניהול זכויות של יוצרים, מלחינים ומעבדים מוזיקליים צרפתים ובינלאומיים. הארגון נוסד בשנת 1851 כישות ללא מטרת רווח בבעלות והנהלת חבריה במודל של קואופרטיב.
היסטוריה

המלחינים ארנסט בורגט, ויקטור פאריזוט ופול הנריון הצליחו בשנת 1847 לגבות תשלום עבור יצירותיהם שהושמעו בבית הקפה המוביל בפריז באותה תקופה, Les Ambassadeurs. בתי המשפט בצרפת הכירו בזכויות לגיטימיות אלה שהתבססו על חוקי המהפכה. ההתאחדות הזמנית של יוצרים, מלחינים ומוציאים לאור של מוזיקה נוסדה רשמית בשנת 1850, ושנה לאחר מכן הפך האיגוד המקצועי לחברה (חברה אזרחית בהגדרתה) של יוצרים, מלחינים ומוציאים לאור שחילקו את התמלוגים שנגבו בין חבריהם, וכך נעשה עד היום.
SACEM מנתה 350 חברים כאשר נוסדה בשנות ה-50 של המאה ה-20, אשר נחלקו למחברים, מלחינים ומוציאים לאור של מוזיקה. תקופה זו עמדה בסימן תחילת המהפכה העירונית, צמיחת המטרופולינים והתקדמות וריבוי הופעות בבתי קפה. נכון לשנת 2021, מונה האיגוד 182,520 חברים. מדי שנה נרשמות למעלה ממיליון יצירות ב-SACEM.
פרס גרנד פרי

מאז שנת 2006 ומדי שנה נערך טקס שנתי להענקת פרסים עבור תרומה יוצאת דופן בכתיבת שירים, הלחנה והוצאה לאור של מוזיקה. פרס Grands Prix Sacem מוענק לאחר הצבעת מועצת המנהלים של האיגוד לסופרים, מחברים, מלחינים ומוציאים לאור של מוזיקה החברים בארגון.
הערות שוליים

↑  "Presentation - SACEM". Société des auteurs, compositeurs et éditeurs de musique. נבדק ב-9 בנובמבר 2019. {{cite web}}:  (עזרה)
↑  Gilbert, Charles (10 ביוני 1999). "Le lourd passé de la Sacem". L'Express (בצרפתית). נבדק ב-9 בנובמבר 2019. {{cite web}}:  (עזרה)
↑  Vaslin, Jacques-Marie (28 בספטמבר 2009). "Ernest Bourget, défenseur du droit d'auteur, par Jacques-Marie Vaslin". Le Monde (בצרפתית). נבדק ב-9 בנובמבר 2019. {{cite news}}:  (עזרה)
↑  "Presentation - SACEM". Société des auteurs, compositeurs et éditeurs de musique. נבדק ב-25 בספטמבר 2021. {{cite web}}:  (עזרה)
↑  "History - SACEM". Société des auteurs, compositeurs et éditeurs de musique. נבדק ב-9 בנובמבר 2019. {{cite web}}:  (עזרה)
↑  "Grands Prix Sacem 2018 - SACEM". Société des auteurs, compositeurs et éditeurs de musique. נבדק ב-9 בנובמבר 2019. {{cite web}}:  (עזרה)
↑  "Le palmarès des Grands Prix 2019 de la Sacem dévoilé". Le Figaro (בצרפתית). 4 בנובמבר 2019. נבדק ב-9 בנובמבר 2019. {{cite web}}:  (עזרה)
| --- | --- |
בקרת זהויות :  NLI: 987007520864305171  BnF: cb118784334 (data)  GND: 1055424-5  ISNI: 0000 0001 2106 3375  LCCN: n82060400  MusicBrainz: 8aebaac8-f275-4178-b154-81fe991a23a4  MusicBrainz: e87a2778-b50c-495a-9408-3d1575c70ef7  SUDOC: 026559714  VIAF: 123924731   WorldCat (עם VIAF): 123924731
The Authors of Pain

| Legion of Pain>  אקאם (שמאל) ורזאר (ימין) באפריל 2018.צמד |
| --- | --- | --- |
חברי הצמד: אקאם רזאר
שם/שמות: AOP The Authors of Pain Legion of Pain
גבהים: אקאם: 1.91 מטר רזאר: 1.93 מטר
משקל כולל: 340 ק"ג
חברי הקבוצה לשעבר: פול אלרינג (מנג'ר) דרייק מאבריק (מנג'ר)
תאריך הקמה: 8 ביוני 2016
שנות פעילות: 2016–היום
Legion of Pain הם צמד היאבקות מקצועית המורכב מהמתאבקים אקאם ורזאר. הם מוכרים בעיקר בשל תקופתם בארגון ההיאבקות WWE, שבו הופיעו תחת השם The Authors of Pain (מוכרים גם בקיצור AOP; בעברית: יוצרי הכאב) ובו כיהנו פעם אחת כאלופי הזוגות של Raw ופעם אחת כאלופי הזוגות של NXT.
אקאם ורזאר צוותו לראשונה ביוני 2016 ביחד עם המנג'ר שלהם, פול אלרינג, בליגת הפיתוח של ה-WWE, ה-NXT. הם זכו בטורניר הזוגות לזכר דאסטי רודס לשנת 2016 ולאחר מכן באליפות הזוגות של NXT. באפריל 2018, השניים קודמו למותג הדגל של הארגון, Raw, כאשר דרייק מאבריק שימש כמנג'ר שלהם. לאחר תקופת היעדרות, השניים חזרו בשלהי שנת 2019 ללא מנג'ר, כשהפעם ציוותו את עצמם לסת' רולינס. הם שוחררו מהחוזה שלהם ב-WWE בספטמבר 2020.
היסטוריה > WWE > אלופי הזוגות של NXT‏ (2016–2018)

הצמד ערך את הופעת הבכורה הטלוויזיונית שלו ב-8 ביוני 2016 באירוע NXT TakeOver: The End, כשהם תקפו את אמריקן אלפא (ג'ייסון ג'ורדן וצ'אד גייבל) לאחר שהם הפסידו את אליפות הזוגות של NXT לריבייבל (דאש ויילדר וסקוט דוסון). פול אלרינג הופיע לאחר התקיפה על רמפת הכניסה, מה שסימל את הקשר שלו עם השניים.
ב-15 ביוני בפרק של התוכנית NXT, השניים ניצחו בקרב הטלוויזיוני הראשון שלהם. ב-19 בנובמבר, הצמד זכה בטורניר הזוגות לזכר דאסטי רודס בגמר לאחר שהשניים ניצחו את הזוג TM-61 כחלק מהאירוע NXT TakeOver: Toronto. ב-11 בינואר 2017, השניים תקפו את DIY (ג'וני גרגאנו ותומאסו צ'אמפה) לאחר שהאחרונים הגנו בהצלחה על אליפות הזוגות של NXT נגד הריבייבל. באירוע NXT TakeOver: San Antonio, שנערך ב-28 בינואר 2017, השניים ניצחו את גרגאנו וצ'אמפה וזכו באליפות הזוגות של NXT. ב-1 במרץ, השניים הגנו על חגורות האליפות בקרב החוזר נגד גרגאנו וצ'אמפה בקרב שנגמר ללא הכרעה לאחר שהריבייבל הגיעו ותקפו את שני הצמדים. הם הגנו בהצלחה על התארים באירוע NXT TakeOver: Orlando בקרב הדחות משולש נגד DIY# ונגד הריבייבל, לאחר ששניהם הדיחו את שני הצמדים האחרים. באירוע NXT TakeOver: Chicago, שנערך ב-20 במאי, השניים התחרו בקרב המרכזי של הערב נגד DIY# בקרב סולם והגנו בהצלחה על חגורות האליפות.
באירוע NXT TakeOver: Brooklyn III, שנערך ב-19 באוגוסט, הצמד הפסיד את אליפות הזוגות לקבוצת SAnitY (שיוצגו בקרב על ידי אריק יאנג ואלכסנדר וולף). הפסד זה היה ההפסד הראשון של ה-Authors of Pain. באירוע NXT TakeOver: WarGames, שנערך ב-18 בנובמבר, הצמד הצטוות לשורות המתאבק רודריק סטרונג בקרב WarGames נגד SAnitY (אריק יאנג, אלכסנדר וולף וקיליאן דיין) ונגד The Undisputed Era (אדם קול, קייל אוריילי ובובי פיש). בקרב זה קבוצת The Undisputed Era ניצחו. באירוע NXT TakeOver: Philadelphia, שנערך ב-27 בינואר 2018, הצמד לא הצליח להשיב אליהם את התואר מידי The Undisputed Era, משום שאוריילי הצליח להצמיד את אקאם לניצחון. הקרב האחרון שלהם ב-NXT היה קרב זוגות משולש באירוע NXT TakeOver: New Orleans, ששימש גם כקרב הגמר של טורניר הזוגות לזכר דאסטי רודס וגם כקרב על אליפות הזוגות של NXT, נגד The Undisputed Era ונגד רודריק סטרונג ואלוף בריטניה של ה-WWE, פיט דאן. בקרב זה, שהתקיים ב-7 באפריל, אקאם ורזאר כשלו בניסיונם לזכות בגביע ובחגורות האליפות, ולמעשה הזוג שזכה בקרב ושמר על חגורות האליפות היו קייל אוריילי ואדם קול (שמילא את מקומו של בובי פיש הפצוע).
היסטוריה > WWE > אלופי הזוגות של Raw‏ (2018–2019)

ב-9 באפריל במסגרת התוכנית Raw, הצמד The Authors of Pain ערך את הופעת הבכורה שלו ברוסטר הראשי ביחד עם המנג'ר אלרינג בניצחון על הית' סלייטר וריינו. לאחר הקרב, אקאם ורזאר סיימו את החברות שלהם עם אלרינג לאחר שדחפו אותו אחורה והשאירו אותו לבד בפינת הזירה בזמן שהם צעדו אל מאחורי הקלעים. ב-3 בספטמבר, הצמד שעתה הוכר בשם המקוצר "AOP", לוו לזירה על ידי הג'נרל מנג'ר של 205 לייב, דרייק מאבריק, שהכריז על עצמו כמנג'ר החדש של הצמד. ב-5 בנובמבר במסגרת תוכנית שהתקיימה במנצ'סטר, אנגליה, אקאם ורזאר ניצחו את סת' רולינס בקרב האנדיקאפ 2 נגד 1 וזכו באליפות הזוגות של Raw. באירוע סדרת ההישרדות, שנערך ב-18 בנובמבר, AOP ניצחו את אלופי הזוגות של סמאקדאון, הבר (סזארו ושיימוס) בקרב אלופים נגד אלופים. לילה לאחר מכן, הצמד הפסיד לבובי רוד וצ'אד גייבל, בקרב שלא היה על התואר. ב-26 בנובמבר, הצמד הגן בהצלחה על חגורות האליפות של Raw, כשרשמו ניצחון על בובי רוד וצ'אד גייבל. ב-3 בדצמבר, אקאם ורזאר ביחד עם דרייק מאבריק ניצחו בקרב האנדיקאפ 3 נגד 2 את בובי רוד וצ'אד גייבל. שבוע לאחר מכן, AOP נוצחו על ידי בובי רוד וצ'אד גייבל בקרב האנדיקאפ 3 נגד 2 שהיה על התואר וכלל בנוסף את המנג'ר שלהם, דרייק מאבריק, וכתוצאה מכך הם הפסידו את חגורות האליפות לאחר שרוד הצמיד את מאבריק לניצחון. ב-17 בדצמבר, AOP הפסידו בקרב זוגות מרובע, שכלל את הריבייבל (דאש ויילדר וסקוט דוסון), The B-Team (בו דאלאס וקורטיס אקסל) והלוצ'ה האוס פארטי (קאליסטו ולינסה דוראדו), וקבע את זהות הזוג שיקבל הזדמנות עתידית להתחרות על אליפות הזוגות של Raw.
היסטוריה > WWE > שומרי הראש של סת' רולינס‏ (2019–2020)

לאחר שבועות שהופיעו על המרקע בסדרת סרטונים, השניים חזרו להתאבק ב-25 בנובמבר, כשגברו על קורט הוקינס וזאק ריידר. באותה התוכנית הם התערבו בקרב המרכזי, כשתקפו את קווין אואנס בקרב שלו נגד סת' רולינס, מה שהוביל לפסילת הקרב. שבועיים לאחר מכן, AOP וסת' רולינס חשפו את הקשר ביניהם. ב-13 בינואר 2020, השניים ביחד עם סת' רולינס ניצחו בקרב שלושה נגד שלושה את ביג שואו, קווין אואנס וסמואה ג'ו לאחר עזרה מצידו של באדי מרפי, שהצטרף לקבוצתם. ב-3 בפברואר, AOP ובאדי מרפי ניצחו בקרב הדחות שלושה נגד שלושה את קווין אואנס וה-Viking Raiders (אריק ואיבר). שבוע לאחר מכן, AOP, מרפי ורולינס ניצחו בקרב ארבעה נגד ארבעה את קווין אואנס, סמואה ג'ו וה-Viking Raiders. ב-9 במרץ, AOP, רולינס ומרפי ניצחו בקרב ארבעה נגד ארבעה את הסטריט פרופיטס (אנג'לו דוקינס ומונטז פורד) וה-Viking Raiders.
ב-4 בספטמבר, אקאם ורזאר שוחררו מהחוזה שלהם בארגון.
היסטוריה > ארגונים עצמאיים (2022–היום)

במאי 2022, סאני דינסה וגזים סלימאני, עתה מוכרים בשם Legion of Pain, הכריזו שהם משיקים ארגון היאבקות חדש משלהם, שנקרא בשם Wrestling Entertainment Series‏ (WES).
השתתפותם במדיה

אקאם ורזאר ערכו את הופעת הבכורה שלהם במשחק ההיאבקות WWE 2K18. בנוסף לכך, הם מופיעים גם במשחק העוקב: WWE 2K19.
אליפויות והישגים

הישגים במגזין ההיאבקות Pro Wrestling Illustrated - PWI
PWI דירג את אקאם במקום ה-204 מתוך 500 המתאבקים הטובים ביותר לשנת 2018
PWI דירג את רזאר במקום ה-211 מתוך 500 המתאבקים הטובים ביותר לשנת 2018
הישגים בארגון ההיאבקות World Wrestling Entertainment - WWE
אליפות הזוגות של Raw (פעם אחת)
אליפות הזוגות של NXT (פעם אחת)
טורניר הזוגות לזכר דאסטי רודס (2016)
אגודת הזמר הווינאית

מקהלת הנערים של וינה, אגודת הזמר הווינאית, המקהלה הפילהרמונית ברטיסלאבה, התזמורת הממלכתית של ברלין –  מוזיקפראיין
אגודת הזמר הווינאית (בגרמנית: Wiener Singverein) היא מקהלה המונה כ-230 זמרות וזמרים המופיעה על פי רוב באולם ה"מוזיקפראיין" שבווינה, אוסטריה.
היסטוריה

בשנת 1812 יזם אנטוניו סליירי את ביצוען של יצירות מקהלתיות רבות משתתפים בווינה, כגון האורטוריות של גאורג פרידריך הנדל. יוזמה זו הובילה לייסודה של "אגודת ידידי המוזיקה" הווינאית ("Gesellschaft der Musikfreunde").
בשנת 1858 הוקמה אגודת הזמר הווינאית על ידי יוהאן פון הרבק ועמיתים נוספים. אגודה זו, הקיימת ופעילה גם כיום, הופיעה עם מספר רב של תזמורות מפורסמות, כגון הפילהרמונית של וינה והתזמורת הסימפונית של וינה, ושרה תחת שרביטם של חשובי המנצחים. בין מנצחי המקהלה במאה התשע-עשרה היה יוהנס ברהמס.
בין השנים 1947 ועד-1989 עבדה המקהלה באופן הדוק עם המנצח הרברט פון קאראיין, עמו הופיעה גם במסגרת מסעות קונצרטים ברחבי העולם.
החל מ-1991 מנהלה האומנותי של אגודת הזמר הווינאית הוא יוהנס פרינץ.
המקהלה הופיעה עם שורה של מנצחים מישראל, כגון יוזף קריפס, אישטוון קרטס, יורי אהרונוביץ', אליהו ענבל ודניאל בארנבוים, והופיעה עם התזמורת הפילהרמונית הישראלית תחת שרביטו של זובין מהטה במרץ 1993 בווינה.
ביוני 1993 התארחה המקהלה בירושלים, שם השתתפה בקונצרט של התזמורת הסימפונית הישראלית ראשון לציון עם הסימפוניה השנייה ("התחייה") מאת גוסטב מאהלר בניצוחו של גילברט קפלן.
רפרטואר

המקהלה השתתפה בביצוע יצירות מפרי עטם של מלחינים כפרנץ שוברט, אנטון ברוקנר, יוהנס ברהמס וגוסטב מאהלר, יצירות שהן מעמודי התווך של הרפרטואר המקהלתי. עם זאת, המקהלה נטלה חלק גם בביצוען של היצירות "הספר בעל שבע החותמות" (1938) ו"תחייה גרמנית" (1940) מאת פרנץ שמידט, מלחין השנוי במחלוקת בשל קשריו עם המשטר הנאצי.
רפרטואר המקהלה כולל מספר נכבד של יצירות מאת מלחינים יהודים, בין היתר ג'אקומו מאיירבר, פליקס מנדלסון-ברתולדי, ארנולד שנברג ("שירי גורה" ו"ניצול מגטו ורשה"), אריק צייסל (רקוויאם עברי) וליאונרד ברנשטיין (מזמורי צ'יצ'יסטר).
לקריאה נוספת

August Böhm, Geschichte des Singvereines der Gesellschaft der Musikfreunde in Wien. Wien 1908.
Joachim Reiber, Wiener Singverein – Menschen Stimmen Götterfunken (2007)
הערות שוליים

↑  L. v. Beethoven: Neunte Sinfonie, Finale: Freude schöner Götterfunken, Wiener Philharmoniker, Christian Thielemann. DVD – April 2010.
| --- | --- |
בקרת זהויות :  NLI: 987007269794405171  BnF: cb13907502w (data)  CiNii: DA08882016  GND: 1088734-9  ISNI: 0000 0001 0944 2305  LCCN: n82119509  MusicBrainz: 18dc8071-2248-4c25-ba94-c92e288bd4ae  NKC: kn20030215132  SUDOC: 118244523  VIAF: 247111890   WorldCat (עם VIAF): 247111890
Wanderlust (אלבום)

Wanderlust (בעברית: משוטטת) הוא אלבום האולפן החמישי של הזמרת-יוצרת האנגלייה סופי אליס-בקסטור. האלבום יצא לאור ב-20 בינואר 2014 על ידי חברת התקליטים EBGB's. מתוך האלבום יצאו ארבעה סינגלים.
האלבום הגיע למקום הרביעי במצעד האלבומים הבריטי.
הצלחה

איגוד תעשיית ההקלטות הבריטי העניק לאלבום את תואר הכסף על מכירות של למעלה מ-60,000 עותקים במדינה.